за тази цел от страна по споразумението и който получава искане за помощ въз основа на настоящия протокол;
 г)
 „лични данни“ означава всяка информация, отнасяща се до физическо лице с определена или подлежаща на определяне самоличност;
 д)
 „нарушение на митническото законодателство“ означава всяко нарушаване или опит за нарушаване на митническото законодателство.
 Член 2
 Приложно поле
 1. Страните по споразумението си оказват взаимопомощ в областите от тяхната компетентност, по начина и при условията, установени в настоящия протокол, за да се гарантира правилното прилагане на митническото законодателство, по-специално чрез предотвратяване, разследване и борба с нарушенията на посоченото законодателство.
 2. Помощта по митнически въпроси, предвидена в настоящия протокол, се прилага по отношение на всеки административен орган на страните по споразумението, който е компетентен за прилагането на настоящия протокол. Тя не накърнява правилата, които уреждат взаимопомощта по наказателноправни въпроси. Също така тя не се прилага по отношение на информация, получена съгласно правомощия, упражнявани по искане на съдебен орган, освен ако съобщаването на тази информация е разрешено от посочения орган.
 3. Помощта при възстановяване на мита, данъци или глоби, не попада в приложното поле на настоящия протокол.
 Член 3
 Помощ при отправено искане
 1. По искане на органа заявител запитаният орган му предоставя цялата съответна информация, която може да му позволи да гарантира правилното прилагане на митническото законодателство, включително информация относно установени или планирани дейности, които представляват или могат да представляват нарушения на митническото законодателство.
 2. По искане на органа заявител запитаният орган го информира:
 а)
 дали стоките, изнесени от територията на една от страните по споразумението, са били редовно внесени на територията на другата страна по споразумението, като уточнява, където е целесъобразно, приложения по отношение на стоките митнически режим;
 б)
 дали стоките, внесени на територията на една от страните по споразумението, са били редовно изнесени от територията на другата страна по споразумението, като уточнява, където е целесъобразно, приложения по отношение на стоките митнически режим.
 3. По искане на органа заявител запитаният орган предприема необходимите мерки, в рамките на своите законови разпоредби, за да гарантира упражняването на специален надзор върху:
 а)
 физически или юридически лица, по отношение на които са налице основателни причини да се счита, че участват или са участвали в операции в нарушение на митническото законодателство;
 б)
 места, където са складирани или могат да бъдат складирани стоки по такъв начин, че са налице основателни причини да се счита, че тези стоки са предназначени да бъдат използвани в нарушение на митническото законодателство;
 в)
 стоки, които са транспортирани или могат да бъдат транспортирани по такъв начин, че са налице основателни причини да се счита, че са предназначени да бъдат използвани в нарушение на митническото законодателство;
 г)
 транспортни средства, които са използвани или могат да бъдат използвани по такъв начин, че са налице основателни причини да се счита, че са предназначени да бъдат използвани в нарушение на митническото законодателство.
 Член 4
 Помощ без отправено искане
 Страните по споразумението си оказват взаимопомощ по своя собствена инициатива и в съответствие със своите законови разпоредби, ако считат това за необходимо за правилното прилагане на митническото законодателство, и по-специално чрез